Τζεφ Στράσερ
Ο **Τζεφ Στράσερ** (γεννημένος στις 5 Οκτωβρίου 1974 στο Μοντόρφ-λε-Μπαιν) είναι Λουξεμβουργιανός ποδοσφαιριστής, ο οποίος είναι, αυτό τον καιρό, προπονητής της ΚΣ Φόλα Ες.

Σταδιοδρομία σε Συλλόγους
-------------------------

Όντας ένας εκ των κορυφαίων αθλητών και δη ποδοσφαιριστών στην ιστορία του Λουξεμβούργου, ο Στράσερ πραγματοποίησε επιτυχημένη καριέρα σε Γαλλία και Γερμανία. Αφού αγωνίστηκε, αρχικά, με την γαλλική ΦΚ Μετς στη Λιγκ 1 μεταξύ 1993 και 1999, μετακόμισε στην γερμανική Μπουντεσλίγκα, για λογαριασμό της ΦΚ Καϊζερσλάουτερν, όπου και πέρασε τρεις σεζόν, προτού αποχωρήσει για την Μπορούσια Μενχενγκλάντμπαχ το 2002. Με τις δύο αυτές γερμανικές ομάδες, πέρασε συνολικά επτά σεζόν στην Μπουντεσλίγκα και ήταν βασικός σε καθεμία από τις επτά αυτές σεζόν, πραγματοποιώντας συνολικά 194 εμφανίσεις και πετυχαίνοντας 10 γκολ στο πρωτάθλημα.

Τον Αύγουστο του 2006, πήρε μεταγραφή για την ομάδα της γαλλικής Λιγκ 2, ΡΚ Στρασμπούρ. Στις 31 Ιουλίου 2007, υπέγραψε συμβόλαιο διάρκειας δύο ετών με την ΦΚ Μετς, απ' όπου έμεινε ελεύθερος μετά την λήξη του συμβολαίου του στις 30 Ιουνίου 2009, Στις 17 Ιουλίου 2009, επέστρεψε στο Λουξεμβούργο, υπογράφοντας διετές συμβόλαιο με την ΚΣ Φόλα Ες. Παρόλα αυτά, η συγκεκριμένη μεταγραφή διήρκεσε μονάχα 17 ημέρες προτού ο Στράσερ αποχωρήσει για την ελβετική Γκρασχόπερς, υπογράφοντας μονοετές συμβόλαιο στις 15 Αυγούστου 2009.

Διεθνής Καριέρα
---------------

Ο Στράσερ πραγματοποίησε το ντεμπούτο του με την Εθνική ομάδα του Λουξεμβούργου σε έναν αγώνα για τα προκριματικά του Παγκοσμίου Κυπέλλου, τον Οκτώβριο του 1993, με αντίπαλο την Ελλάδα. Μέχρι τον Δεκέμβριο του 2008, είχε τον αριθμό-ρεκόρ των 88 διεθνών συμμετοχών, έχοντας πετύχει τον αριθμό των 6 τερμάτων. Αγωνίστηκε σε, συνολικά, 29 αγώνες για τα προκριματικά του Παγκοσμίου Κυπέλλου. Αποτελεί τον παίκτη με τις περισσότερες διεθνείς συμμετοχές για το Λουξεμβούργο, έχοντας ξεπεράσει το σχετικό ρεκόρ του Κάρλο Βάις, τον Νοέμβριο του 2008.

Προπονητική Καριέρα
-------------------

Στις 17 Μαΐου 2010, προσλήφθηκε ως προπονητής της ομάδας νέων της ΚΣ Φόλα Ες. Στις 4 Δεκεμβρίου 2010, προωθήθηκε στην πρώτη ομάδα της Φόλα Ες, μαζί με τον Σιρίλ Σερετζούμ.

Παραπομπές
----------

1. ↑  «Jeff Strasser wechselt zu Fola Esch». Αρχειοθετήθηκε από το πρωτότυπο στις 22 Ιουλίου 2011. Ανακτήθηκε στις 13 Δεκεμβρίου 2012.
2. ↑  Player profile Αρχειοθετήθηκε 2009-03-15 στο Wayback Machine. - FC Metz
3. ↑  Jeff Strasser au FOLA !!!
4. ↑  «Strasser zu Fola». Αρχειοθετήθηκε από το πρωτότυπο στις 21 Αυγούστου 2009. Ανακτήθηκε στις 13 Δεκεμβρίου 2012.
5. ↑  «Jeff Strasser zu GCZ». Αρχειοθετήθηκε από το πρωτότυπο στις 19 Σεπτεμβρίου 2009. Ανακτήθηκε στις 13 Δεκεμβρίου 2012.
6. ↑  Jeff Strasser - International Appearances - RSSSF
7. ↑  Appearances for Luxembourg National Team - RSSSF
8. ↑  Record at FIFA Tourόνομαnts Αρχειοθετήθηκε 2012-11-03 στο Wayback Machine. - FIFA
9. ↑  Jeff Strasser beendet Profi-Karriere[*νεκρός σύνδεσμος*]
10. ↑  «wort.lu | Artikel | Serredszum unterstützt Jeff Strasser». Αρχειοθετήθηκε από το πρωτότυπο στις 25 Δεκεμβρίου 2010. Ανακτήθηκε στις 13 Δεκεμβρίου 2012.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Στατιστικά Καριέρας - National Football Teams